షహీద్ సుఖ్దేవ్ కాలేజీ ఆఫ్ బిజినెస్ స్టడీస్
షహీద్ సుఖ్దేవ్ కాలేజీ అఫ్ బిజినెస్ స్టడీస్ (Shaheed Sukhdev College of Business Studies or SSCBS) భారతదేశంలోని ఢిల్లీ విశ్వవిద్యాలయం పరిధిలోగల ప్రఖ్యాత స్నాతక పూర్వ మేనేజ్‌మెంట్ అధ్యయనాల సంస్థ.. దీనికి స్వాతంత్ర్య పూర్వ కాలంలోని ప్రముఖ స్వాతంత్ర్య సమరయోధుడు సుఖ్దేవ్ థాపర్ పేరు పెట్టబడింది. స్నాతకపూర్వ స్థాయిలో భారతదేశంలో మేనేజ్‌మెంట్ విద్యను అందించడానికి మొదటి కాలేజియేట్ బిజినెస్ స్కూల్‌గా మానవవనరుల అభివృద్ధి మంత్రిత్వశాఖ 1987 లో దీనిని స్థాపించింది. ఈ కళాశాల తూర్పు ఢిల్లీలోని వివేక్ విహార్ సమీపంలో, ఢిల్లీ మెట్రో యొక్క బ్లూ మరియు రెడ్ లైన్ల సౌకర్యాలను కలిగిఉంది. ఈ కళాశాల ఆసియాలోని అత్యుత్తమ స్నాతక పూర్వ బిజినెస్ స్కూల్స్‌లో ఒకటిగా భావించబడుతోంది.
ఈ కళాశాల నాలుగు కోర్సులను అందిస్తోంది-మూడు స్నాతక పూర్వ స్థాయిలో మరియు ఒకటి స్నాతకోత్తర డిప్లొమా స్థాయిలో ఉన్నాయి.BBS కార్యకలాపాల పాఠ్యప్రణాళిక కఠినమై, బహుళ-విభాగాలతో, మార్పులకు అనుకూలంగా ఉండి, మేనేజ్‌మెంట్ యొక్క సిద్ధాంతం మరియు ఆచరణల నూతన అభివృద్ధితో నిరంతరం నవీకరించబడుతుంది. నాల్గవ అర్ధభాగం చివరిలో విద్యార్థులు ఆరు నుండి ఎనిమిది వారాల వేసవికాల ఆచరణాత్మక శిక్షణను చేపట్టవలసి ఉంటుంది. రెండవ అర్ధభాగం చివర ఉండే వేసవికాల ఆచరణాత్మక శిక్షణ ఐచ్చికమైనది. దీనిలో ఆరు అర్ధభాగాలు ఉండి, ప్రతిదాని ఆఖరిలో విశ్వవిద్యాలయ పరీక్ష ఉంటుంది. ఈ కోర్సు నిర్మాణం ఢిల్లీ విశ్వవిద్యాలయం యొక్క స్వంత ప్రయత్నం. ఆ తరువాత ఇదే విధమైన పద్ధతి అనేక ఇతర ప్రైవేట్ స్నాతకపూర్వ బిజినెస్ స్కూల్స్‌చే అనుసరించబడుతోంది. BBS (బాచిలర్ అఫ్ బిజినెస్ స్టడీస్) దేశంలోని అత్యంత విస్తృతమైన స్నాతకపూర్వవిద్యగా పరిగణించబడుతోంది.
విద్యార్థులకు వారి ఐదవ మరియు ఆరవ అర్ధభాగాలలో ఆర్థిక, మార్కెటింగ్ (వర్తకం) మరియు మానవ వనరుల అభివృద్ధిలలో ప్రత్యేకీకరణ అందించబడుతుంది.ఆర్ధికరంగంలో స్నాతక పూర్వ స్థాయిలో ప్రత్యేక కోర్సులను అందించడానికి 1999లో బాచిలర్ ఆఫ్ ఫైనాన్షియల్ అండ్ ఇన్వెస్ట్‌మెంట్ అనాలిసిస్ (BFIA) ప్రారంభించబడింది. BFIA భారతీయ ఆర్థిక విపణుల అవసరాలను దృష్టిలో ఉంచుకొని రూపొందించబడిన ఆరు అర్ధసంవత్సరాల వృత్తిపరమైన డిగ్రీ కార్యక్రమం.పోస్ట్ గ్రాడ్యుయేట్ డిప్లొమా ఇన్ కంప్యూటర్ అప్లికేషన్స్ (PGDCA) మూడు అర్ధ సంవత్సరాలు కొనసాగే ఒకటిన్నర సంవత్సరాల పూర్తికాల డిప్లొమా కార్యక్రమం.
ఎంపిక ప్రక్రియ ఒక లక్ష్యాత్మక వ్రాత పరీక్ష (BBS & BFIA కార్యక్రమాలకు ఉమ్మడిగా), ఒక ముఖాముఖి, ఒక గ్రూప్ డిస్కషన్ మరియు XIIవ తరగతిలో ప్రతిభ (ఆంగ్లం మరియు గణితం తప్పనిసరి అంశాలుగా) ఆధారంగా ఉంటుంది. 2009లో, 20,000 మంది అభ్యర్థులలో సుమారు 217 మంది ఎంపికై SSCBSను భారతదేశంలో అత్యంత పోటీదాయక స్నాతక పూర్వ కళాశాలగా చేసారు. దీనికి అభ్యర్థిత్వ ప్రక్రియ ప్రతి సంవత్సరం ఏప్రిల్ నెలలో ప్రారంభమౌతుంది మరియు ప్రవేశ పరీక్ష జూన్‌నెలలోని మొదటి ఆదివారం నాడు నిర్వహించబడుతుంది.
ఈ కళాశాల ప్రపంచవ్యాప్తంగా ఉన్న ఉన్నత బిజినెస్ స్కూల్స్ నుండి అనుసరించబడిన అత్యంత కఠినమైన ఎంపిక ప్రక్రియను కలిగిఉన్నందుకు గర్వపడుతుంది.
దేశీయ మరియు అంతర్జాతీయ విద్యార్థుల అభ్యర్థిత్వాల వడపోతకు ఎంపిక ప్రక్రియలో ఈ కళాశాల అత్యంత ఉన్నత ప్రమాణాలను పాటిస్తుంది.
BSc కంప్యూటర్ సైన్స్ మరియు PGDCA కోర్సులకు ఎంపిక పూర్తిగా ప్రతిభ ఆధారంగానే జరుగుతుంది.
"అర్హత లక్షణాలు" 
ఏ విభాగానికి చెందిన విద్యార్థులైనా ప్రవేశపరీక్ష వ్రాయవచ్చు, అయితే
"పరీక్ష విధానం" 
ప్రవేశ పరీక్ష విద్యార్థి యొక్క E.Q మరియు IQలపై దృష్టి కేంద్రీకరిస్తుంది. ఈ పరీక్షకు ఒక స్థిరమైన ప్రణాళిక మరియు నమూనా లేనప్పటికీ, దీనిని ఈ క్రింది రంగాలుగా విస్తృత విభజన చేయవచ్చు.
వాస్తవ-ప్రపంచ అన్వయంపై ఆధారపడిన ఆచరణాత్మక బోధనాపద్ధతికై CBS ప్రఖ్యాతిచెందింది. భారతదేశంలోని అత్యుత్తమమైన వాటిలో ఒకటిగా స్థానం పొందిన దాని ఉద్యోగావకాశాలు అంకితభావం కలిగిన విద్యార్థుల సమూహంచే నిర్వహించబడే కెరీర్ డెవలప్మెంట్ సెంటర్  ద్వారా నిర్వహించబడతాయి.
అత్యధిక ప్యాకేజ్ రూ. 10 లక్షల కంటే ఎక్కువగా ఉండగా, సగటు ప్యాకేజ్ రూ.5.5 లక్షలుగా అందించబడుతున్నాయి. ఈ కళాశాల అనేక సంవత్సరాలుగా 100% ఉద్యోగావకాశాలను కూడా కల్పించింది.
CBS నుండి భర్తీ చేసుకొనే కొన్ని ప్రసిద్ధ సంస్థలు:
క్రెసెన్డో 
షహీద్ సుఖ్దేవ్ కాలేజీ అఫ్ బిజినెస్ స్టడీస్ యొక్క సాంవత్సరిక కాలెండర్ లోని అత్యంత పెద్ద కార్యక్రమమైన క్రెసెన్డో వ్యాపార-మరియు-సాంస్కృతిక ఉత్సవం. ఈ కార్యక్రమం కొరకు ఆసక్తితో ఎదురుచూసి, అభిరుచి మరియు జిజ్ఞాసతో ఉత్సాహంగా పాల్గొంటారు. యువతను సహజ, స్వాభావిక వాతావరణంలో ప్రత్యక్షంగా కలుసుకొని వారి మనస్తత్వాన్ని తెలుసుకునే విలువైన అవకాశాన్ని ఈ కార్యక్రమం సంస్థలకు కలిగిస్తుంది. సంగీత కచేరీ, పార్టీ షఫుల్ (DJ) నైట్, సంగీత మరియు నృత్య పోటీ, వక్తృత్వ పోటీ, ప్రకటన-తయారీ, కార్పోరేట్ క్విజ్ మొదలైన కార్యక్రమాలు ఉంటాయి.
కన్వర్జెన్స్ 
కన్వర్జెన్స్ అనేది CBS యొక్క సాంవత్సరిక ప్రధాన వ్యాపార సదస్సు. ఈ కార్యక్రమం యొక్క 2009 అంశం 'కంటైనింగ్ గ్లోబల్ ఛాలెంజెస్' అనే విషయాన్ని కలిగిఉంది.
మంథన్ 
దేశంలోని యువతకు ఆశ, పునరుద్ధరణ & మేల్కొలుపుల సందేశాన్ని ఇస్తూ, సామాన్య జనాన్ని చేరే లక్ష్యంతో మంథన్ రూపొందించబడింది. సాధారణంగా 15 -20 రోజులు కొనసాగే ఈ కార్యక్రమంలో మాల్స్, చారిత్రిక కట్టడాలు, వనాలు, పాఠశాలలు, & ఇతర బహిరంగ స్థలాలలో ఢిల్లీ విశ్వవిద్యాలయం, IP విశ్వవిద్యాలయం మరియు IITలకు చెందిన అనేక కళాశాలలచే వీధి నాటకాలు ప్రదర్శించబడతాయి. ప్రతి ప్రదర్శన తరువాత అక్కడ ఉన్న ప్రేక్షకులతో ఒక చర్చ ఉంటుంది. ఈ చర్చలు NGOలచే ఏర్పాటుచేయబడతాయి.
రెమినిసెన్స్ 
CBS అలుమ్ని అసోసియేషన్, CBS పూర్వ విద్యార్థులు మరియు విద్యార్థులు ఒకరినొకరు కలుసుకునే వేదిక మరియు వారి పరస్పర అభివృద్ధికి దోహదపడి తద్వారా CBS యొక్క అభివృద్ధికి సంఘటితం చేస్తుంది. పూర్వ విద్యార్థుల విందు అయిన, రెమినిసెన్స్, ఆ విధంగా అత్యంత విలువైన ఆస్తిని కలిపే ఒక ముఖాముఖి.! రెస్టారెంట్స్